
SAGA APARATORILOR SOBAN 


„Aici Baza Frenn Qnuzla. Spre noi se îndreaptă o 
forţă a Bestiei. Nu avem aproape nicio forţă armată cu 
care să ne apărăm. Dacă nu primim ajutor vom fi 
asimilați... Către oricine ne poate auzi, aici sunt peste 
300.000 de suflete. Vă rog, ajutaţi-ne!!” 

I 

Amiralul Marzlann al Apărătorilor Soban făcu semn 
să fie întrerupt mesajul şi se întoarse către ecranul central 
al punţii de comandă care servea drept canal de 
comunicaţii cu ceilalţi căpitani de nave din forţa sa de 
acţiune. 

— Sugestii? Căpitanul Haraal: Ar putea fi o cursă a 
Frenn, sau chiar a Bestiei. Bestia devine mai inteligentă pe 
zi ce trece. Învață să folosească asimilaţii. 

Căpitanul Riif-Lon: Nu sunt de acord. Ar trebui să-i 
ajutăm. Nu putem lăsa 300.000 de persoane pradă 
asimilării. 

Ofiţerul Tactic (un fel de secund pe navele hiigare) 
şopti la urechea Amiralului: 

— Avem confirmarea, codurile de securitate sunt 
Frenn, protocol de criptare nou, iar zona din care provine 
este în aria controlată de Frenn şi în posibila zonă de 
acţiune a Bestiei. Am căutat referinţe la baza Qnu,la. Se 
roteşte în jurul unei planete inospitaliere dar au o colonie 
dom la suprafaţă. Minerit. Până acum informaţia din mesaj 
se confirmă. 

Căpitanul KtorzlLa: Amirale nu trebuie să uităm cine 
suntem. Suntem Apărători din Khiitul Soban şi am jurat să 


respectăm Codul. 

Amiralul se întoarse cu spatele la ecran, dupa câteva 
micro-unitatidetimp(mut), în care nimeni nu cutezase să 
scoată un zgomot cât de mic, el continuă cu voce gravă: 

— Vom apăra colonia Frenn. Tactic, trimite un mesaj 
către Comandamentul Central de pe Hiigara prin care să îi 
informezi despre acţiunea noastră. Mesaj către toate 
navele, pregătiţi-vă de  hiperspaţiu pe coordonatele 
furnizate de către Frenn. La comanda mea. 

XXXXX 

Interceptatorul Frenn se redresă cu greu chiar 
înainte de a lovi una din rămăşiţele propriilor structuri 
orbitale. Înăuntru, comandantul Frzlun înjura copios, 
micuța sa navă avea o aripă frântă şi devenise extrem de 
greu de stăpânit. Şi mijlocul unei lupte pentru 
supravieţuire nu era cel mai bun loc pentru a avea o navă 
care nu funcţiona. Lovi unul dintre comutatoare tăind orice 
putere în partea distrusă. Măcar să ajungă înapoi în 
hangar. Oricum muniţia i se terminase şi doar tunul 
automat rămânea periculos pentru atacatori. Şi de obicei 
era folosit doar pentru a spulbera roci sau alte obiecte 
periculoase pentru navigaţie. Mai puţin pentru combaterea 
de vânători blindati. 

Aparatele îi indicau pierdere de aer constantă prin 
mai multe locuri. Costumul, cu propria rezervă de aer, 
avea să-l ţină în viaţă. Dar nu pentru mult timp. 

În jurul său bătălia continua furioasă. 

Unul dintre puţinii sateliți de apărare echipați cu 
lansatoare de rachete, care încă mai funcţiona pe orbită 
era atacat de o întreagă aripă de bombardiere Taiidan 
convertite de către Bestie. 

Doua interceptatoare Frenn trecură la Nord şi Sud 
de formaţie mitralierând-o în trecere pentru a încerca să o 
împrăştie. Bombardierele  Bestiei fură scuturate dar 
continuară atacul. O salvă de străfulgerări plasmatice 
albastre ciurui satelitul împrăştiindu-l în mii de bucăţi. 

Aripa de bombardiere îşi schimbă formaţia şi alese o 
altă ţintă, sub forma unor sateliți de legătură. Dar de data 


asta mai mulţi cercetaşi şi câţiva interceptatori îşi masară 
focul şi sparseră formaţia începând să-i hărţuiască. 
Bombardierele nu avură prea multe şanse, fiind proiectate 
să se lupte doar cu navele mari şi fură distruse unul după 
altul. 

În jurul principalei staţii orbitale bătălia era cu 
adevărat disperată. Nefiind o bază militară armamentul se 
reducea la cele câteva lasere de mare putere şi railguns 
care opreau meteoriţii. Complet insuficient pentru a opri 
un asal concentrat. Cercetaşii frenn, cu formele lor 
bondoace, cu ajutorul câtorva Apărători încercau să 
protejeze baza de un atac direct al Torpilelor alungite ale 
Bestiei. Frennii învăţaseră pe piele lor puterea oribilă pe 
care o aveau Iorpilele, dacă numai una reuşea să 
penetreze armura staţiei totul era pierdut, căci Frennii nu 
ştiau cum să oprească infecția nano-organică. Cercetaşii se 
aruncară cu disperare să distrugă Torpilele în timp ce 
Corvetele cu rachete ale Bestiei care le ofereaun protecţie 
proiectilelor mortale trimiteau salve de rachete spațiu- 
spaţiu mici şi rapide care pulverizau cu uşurinţă Cercetaşii 
care nu se puteau feri deoarece trebuiau să stea pe ţintă şi 
să distrugă Torpilelor. 

— Suntem măcelăriți aici, unde sunt întăririle? urla 
pe toate frecvențele comandantul cercetaşilor când altul 
dintre coechipierii săi explodă Baza răspunse întretăiat 
„Nu mai avem nimic care poate să zboare, deja toţi sunt 
afară... Aşteaptă, avem o descărcare puternică de energie. 
Porţi de salt se deschid peste tot... Sunt nave Kushan. O 
întreagă flotă. Şi deschid focul asupra navelor infestate. 
Suntem salvaţi!!!” 

„Amiralul Marzlaan din Khiitul Soban către baza 
Frenn. Am răspuns cererii voastre de ajutor. Vom ataca 
navele Bestiei aşa că retrageţi-vă forţele proprii în 
apropierea staţiei spaţiale. Şi treceţi-ne ca prieteni la 
sistemul de recunoaştere, nu vreau ca vre-o rachetă 
rătăcită să ne lovească din greşeală. 

Transportoarele mari Soban începură să-şi verse 
interceptatoarele şi corvetele. Singurul distrugător al 


formaţiei un SkkalzTel capturat de la Taiidan şi modificat, 
fu primul care deschise focul asupra navelor Bestiei. 
Fluxurile de energie a tunurilor cu ioni pur şi simplu 
spulberară trei Corvete cu rachete a Bestiei. 

În doar câteva bătăi de inimă, simțind o pradă mai 
bună, Torpilele îşi schimbară direcţia atacând navele grele 
ale Sobanilor. Dar armamentul automat de apărare îşi făcu 
datoria şi niciuna nu ajunse în apropierea lor fiind distruse 
cu uşurinţă. 

Templierii Soban se mai luptaseră cu Bestia aşa că îi 
cunoşteau trucurile. 

Fregatele Soban se concentrară asupra Torpilelor în 
timp ce vânătorii şi corvetele le fărmiţară escorta. 
Proiectilele din tam-urile (tunuri cu accelerare magnetică) 
grele ale fregatelor pulverizau dintr-o lovitură Torpilele 
inamice care încercau să intre în luptă. 

Lăncile de Foc se concentrară pe o Fregată de 
Apărare care proteja cu câmpul ei electromagnetic o 
Fregata de Suport servind drept bază de realimentare 
pentru navele mici ale Bestiei. In timp ce câmpul de 
apărare putea respinge proiectilele trase de tunurile 
masice nu avu nicio şansă împotriva şuvoaielor de energie 
ale fregatelor cu ioni. 

Încleştarea nu dură mult. 

Apărătorii sobani activară perimetrul fregatelor 
Păpuşar care terminară repede interceptatoarele şi 
bombardierele Bestiei, nu de alta dar puţine nave mici 
puteau supravieţui focului nimicitor a zecilor de drone cu 
tun ale Fregatelor Păpuşar. Cele puţine care trecură prin 
tornada de proiectile fură distruse de forţele masate ale 
Frennilor. 

Fregata de Suport a Bestiei, una kushan infestată, a 
fost distrusă de focul încrucişat al unei aripi de 
bombardiere şi tunurile ionice ale Lăncilor. 

Distrugătorul termină cu ultimele corvete inamice 
folosind bombe grele cu plasmă create special de către 
ingenioşii ingineri Soban. Lansatoarele erau montate în 
aripile din faţă ale Skall-Tel şi la detonare emiteau o undă 


de plasmă în jur care putea prăji cu uşurinţă o navă mică. 

Şi exact asta făcură. Nici urmă de nave ale Bestiei nu 
mai rămase. 

STAŢIA SPAŢIALĂ Qnu” la Flota Soban parcată în 
apropiere 

Centrul de comandă a staţiei văzuse şi zile mai bune. 

Cu toate că era situat în adâncul bazei şi apărat de 
mai multe scuturi blindate din cea mai bună armură Frenn, 
scurt-circuite în sistemele principale de operare şi 
descărcări puternice de energie îl distruseseră. 

Peste tot display-uri explodate, cabluri smulse din 
perete iar uşa principală era deschisă doar pe jumătate, şi 
pe deasupra înţepenită. Amiralul Marzlann, invitat la 
bordul staţiei pentru a discuta faţă în faţă cu conducătorii 
Frenn, purta o armură uşoară deoarece atmosfera Frenn 
dădea ameţeală Kushanilor. Cu ajutorul armurii putea 
menţine în permanenţă o legătură atât audio cât şi video 
cu căpitanii săi. Când vru să stea jos avu ceva probleme, 
conturul scaunului nu se potrivea. 

— Avem anatomii diferite. 

Hiigarul îl privi pe Frennul enorm care apăruse lângă 
el.. De obicei Frenni erau mai înalţi decât hiigarii, dar 
acesta era aproape de două ori cât amiralul. 

— Vă mulţumesc în numele tuturor că aţi venit; spuse 
el în limba hiigara 

— Cu cine am plăcerea să vorbesc? îl întrebă 
politicos amiralul 

— Sunt Comandant FrakkzSil şi comand această bază 
a  Conglomeratului. li voi prezenta şi pe ceilalți 
colaboratori a mei mai târziu. Întâi cred că ar trebui să vă 
pun la curent cu situaţia în care ne găsim. 

Incercă să activeze un display dar nu reuşi să 
producă decât un şuvoi de scântei care îl făcu să se tragă 
un pas în spate. 

— Pe Savuk, nimic în staţia asta nenorocită nu mai 
funcţionează. Tehnician! 

Un tehnician frenn mai puţin masiv se apropie de 
ecran şi încercă să refacă legăturile dar apoi făcu un semn 


de neputinţă şi spuse în frennă: 

— Comandante ar fi mai bine să folosiţi sistemul din 
camera de război. 

— Da, cred că ar fi mai bine. 

Coridoarele bazei frenn erau mai largi decât cele ale 
Hiigarilor şi în mod sigur mai mari decât cele de pe navele 
de luptă. Nici nu trebuiră să meargă prea mult, doar 
câteva colţuri şi ajunseră în faţa altei uşi. Aceasta avea 
simbolul Frenn pe ea şi se deschise în trei bucăţi lăsându-i 
să intre într-o încăpere dreptunghiulară. In mijlocul 
încăperii trona un imens tanc holografic. 

—  Amirale, înregistrarea unuia dintre cercetaşii 
noştri cu rază lungă de acţiune care au fost trimişi să 
cerceteze anomaliile energetice din exteriorul sistemului, 
după ce sateliții ce staţionau acolo au fost distruşi; spuse 
frennul 

Imaginea spaţiului întunecat fu înlocuită de o formă 
cunoscută amiralului. 

— Un carrier kushan! Controlat de Bestie! 

Ecranul fu acoperit de forma carrierului, apoi o rază 
roşie inundă imaginea, după care începură să se audă 
pârâieli, imaginea se distorsionă şi dispăru cu totul, 
ultimul lucru pe care îl auziră înainte ca transmisia să 
dispară fu urletul de agonie a pilotului. 

— Umbra care a mai apărut pe senzori înainte să-l 
pierdem a fost identificată ca fiind un crucişător de luptă 
Taiidan; îl informă comandantul FrakkzSil 

— Un crucişător de luptă Taiidani. Dacă au ceva atât 
de puternic, de ce nu au atacat cu el? 

— Nu ştim, presupun că nu au avut destule forţe la 
început şi au folosi materiale din stâncile mai mari ce 
pluteau în centura exterioară ca să construiască nave. La 
intervale regulate de timp trimit o formaţie de Torpile cu 
escortă să ne atace. Am 300.000 de suflete jos pe planetă, 
sub domuri, şi nu am cum să-i evacuez. Transportoarele pe 
care le am nu au capacitate de salt. Am o promisiune de 
transportoare pentru cei mai mulţi de la o colonie 
comercială din apropiere. Dar navele lor vor ajunge aici 


doar în 10 u.t.m. Până atunci am putea să nici nu mai fim. 
V-am spus toate astea ca să puteţi lua o decizie luând în 
considerare toate faptele. Ştiu că rasele noastre nu sunt 
chiar bune prietene dar... 

— Va trebui să oprim cumva Bestia până ce vor trece 
cele 10 u.t.m. Nu-i aşa?; spuse obosit amiralul hiigar 

— Atunci ne veţi ajuta? 

— Nu te îngrijora, suntem aici pentru că vrem să fim 
aici şi niciunul dintre căpitanii mei nu va pleca înainte ca 
civilii tăi să fie în siguranţă. 

O voce îi întrerupse prin sistemul de comunicare: 

— Comandante, avem noi informaţii. Doriţi să le 
trimitem către camera de război. 

— Da. Tancul holografic se animă în timp ce vocea 
ofițerului continua să prezinte imaginile ce pluteau în el. 

„Am detectat două formaţii de nave care se îndreaptă 
spre noi. Prima formaţie - imaginea sări către unul dintre 
grupurile de puncte din tanc şi mări până se puteau 
distinge siluetele - o putem vizualiza, este formată din 
patru Fregate de Asalt Taiidan, două Fregate Lance de 
Foc, cel puţin o duzină de torpile escortate de câteva 
Corvete cu rachete şi în spate o Fregată de Suport însoţită 
de câteva duzini de interceptatoare şi bombardiere plus 
patru corvete. A doua formaţie nu poate fi identificată 
complet dar putem detecta emisiile Crucişătorului şi 
Carrierul însoţiti de mai multe semnale de la nave capitale. 

Comandantul bazei se apropie de bazinul holografic 
şi studie semnalele. 

— Peste cât timp vor ajunge aici? 

— Pentru prima formaţie trei u.m.t., pentru a doua în 
jur de şapte u.m.t. Amiralul interveni: 

— Atunci avem o problemă comandante. Ai spus că 
navele de transport vor fi aici în 10 u.mut.. Probabil că 
putem distruge cu uşurinţă prima formaţie dar cu a doua 
vom avea probleme. Crucişătorul are forţă de foc mai mare 
decât întreaga mea escadră. Şi ambele nave super-capitale 
au raza de infecţie. Nimic nu poate scăpa de raza de 
infecţie, crede-mă, noi am luptat împotriva ei şi nu am 


reuşit să recuperăm nicio navă după ce a fost infectată. 
Navele mele au senzori mult mai delicaţi şi vor fi în stare 
să ne ofere informaţii exacte asupra celei de-a doua 
formaţii a Bestiei. Va trebui să integrăm senzorii şi 
compurile de luptă pentru a eficientiza armele. 

— Crezi că le putem distrage atenţia până ce navele 
de transport ajung, încarcă pasagerii şi pot sări din nou în 
hyper? întrebă frennul 

— Cred că ar fi bine să începeţi să construiți 
adăposturi subterane cât mai adânci. Şi cu cât mai puţină 
tehnologie. Poate Bestia îi va trece cu vederea. Vom 
încerca să-i întârziem cât mai mult timp. Trebuie să 
discutăm şi despre lanţul de comandă. Acţiunea se va 
purta pe teritoriul Frenn... 

— Amirale, dă-mi voie să te opresc. Aici nu suntem 
militari, cel mai înalt grad este de căpitan. Şi experienţa cu 
situaţiile de conflict este limitată. Am fi onoraţi dacă ai 
prelua comanda forţelor noastre combinate. 

— Accept onoarea comandante. Acum trebuie să mă 
întorc pe nava mea pentru a ne pregăti pentru luptă. 

— Vă mulţumesc din nou pentru tot ceea ce faceţi 
pentru noi; frennul îşi puse mâna pe centrul pieptului sau 
apoi o duse şi atinse pieptul hiigarului, acesta îi întoarse 
gestul deoarece ştia că acest gest era un simbol de 
încredere totală în societatea complicată a frennilor. 

Navele Bestiei se apropiau de planetă şi începură 
dezaccelerarea. Undeva, la nivelul de comandă a entității 
se hotărâse că această bază a creaturilor biologice va fi 
infectată iar facilităţile vor fi folosite pentru a îmulţi 
armada Bestiei. 

La bordul navelor, în locul Taiidanilor sau a 
Kushanilor se găsea reţeaua neurală a Bestiei iar în 
locurile unde aceasta unde nu era suficientă erau creaturi 
infectate complet. Da, reţeaua neurală din întreaga flotă 
era mulţumită. 

În curând, foarte curând îşi va potoli foamea. 

— Amirale, flota Bestiei a ajuns. Amiralul îşi ridică 
privirea de la bazinul tactic şi privi ecranul principal pe 


care navele Bestiei se conturau precis şi informaţiile 
apăreau lângă fiecare navă, info care arătau viteza, 
armamentul şi starea navei. 

— Desfăşuraţi formaţia de luptă. Toate navele să-şi 
ocupe locurile şi echipajele să fie pregătite. Să aşteptăm 
semnalul. Navele Kushan îşi activară motoarele şi începură 
să lunece spre poziţiile lor din formaţia tactică. Carrierul 
Turanic din clasa Lord fu împins în faţa formaţiei unde era 
flancat de două Fregate de Asalt plus complementul de 
corvete şi o fregată de suport. Două Fregate de Asalt şi o 
Fregată cu Drone se alăturară celor câteva nave mici 
(corvete şi interceptatori) în apropierea bazei Frenn 
pentru a o apăra de asalturile navelor mici. O Fregată cu 
Drone, patru Fregate Firelance şi două Fregate de Asalt 
plus o duzină de nave mici se strânseră în jurul carrierului 
Kusan care se trăsese spate-jos faţă de cel Turanic. Erau 
pregătiţi de luptă. 

La bordul distrugătorului Investigator 

— Deschideţi focul!!! comandă Ktorzla Întreaga 
reţea neurală a Bestiei scoase un urlet de furie în clipa în 
care fluxurile de energie din tunurile cu ioni ale 
distrugătorului loviră în plin Fregata de Suport din spate. 

Sobanii folosiseră o tactică standard, pentru ei, 
distrugătorul împreună cu câteva fregate se ascunseseră 
întru-un câmp de camunflaj şi lăsaseră flotila Bestiei să 
treacă pe lângă ei pentru a o lovi din spate. 

Şi funcţionase. Ariengarda formaţiei fusese distrusă 
în întregime. 

Dar Bestia îşi reveni repede, majoritatea Torpilelor 
însoţite de navele mici se întoarseră către noile ţinte. 
Pentru Fregata de Suport era prea târziu, armura rezistase 
tunurilor cu ioni dar urmară bombele cu plasmă care 
trecură prin găurile lăsate de prima salvă, explodând în 
apropierea reactorului central provocând mai multe 
explozii secundare care scuturară vasul. Soarta îi fu 
pecetluită de unul dintre proiectilele grele ale mass- 
driverele care intrară în nava împrăştiind-o în zeci de 
bucăţi. 


Flota principală nu stătea pe loc, deschiderea focului 
era doar semnalul iar amiralul nu pierdu timpul. Carrierul 
Turanic intră primul în luptă deschizând focul cu tunurile 
ionice asupra ecranului de fregate, fără prea mult efect 
deoarece loveau partea întărită cu multiple straturi de 
blindaj. Mai multe fascicole roşii atinseră carrierul ca 
răspuns. Carrierul amiralului se apropie şi el pentru a 
prinde forţa Bestiei în foc încrucişat. 

Puntea ÎInvestigatorului - Vin; spuse fără emotie 
Ofiţerul Tactic 

KtorzLa simţi cum i se strânge inima, cel putin o 
duzină de Torpile escortate de două duzini de nave mici şi 
o fregată se îndreptau spre ei. Îngrijorarea sa nu venea de 
la fregată sau de la navele mici pe care distrugătorul le 
putea nimici cu destulă uşurinţă ci de le Torpile, dacă i-ar 
fi atins i-ar fi infectat imediat. 

— Pregătiţi proba EMP. 

— Proba pregătită şi gata de lansare căpitane; 
raportă cel ce se ocupa de Armament 

— Aşteaptă până toate ţintele sunt în raza de acţiune 
a armei. Apărătorii să fie gata. Nu trecură mai mult de 
câteva clipe şi Armament anunţă: 

— Maxim de ţinte în raza de acţiune. Lansez acum. 
Din botul distrugătorului fu lansată una dintre probele de 
explorare, dar în loc de echipamente ştiinţifice purta la 
bord încarcătură de război. Proiectilul acoperi imediat 
distanţa dintre distrugător şi formaţia inamică, înainte ca 
escorta Bestiei să deschidă focul asupra ei, explodă, nu 
într-o furie de unde de şoc (care în spaţiul liber se disipau 
extrem de repede) ci într-un masiv puls EMP care era 
special modificat pentru „a arde” reţeaua neurală a 
Bestiei. 

Şi asta şi făcu, pulsul nu era de ajuns de puternic 
pentru a trece prin armura fregatei dar era destul de 
puternic pentru a incapacita pentru o scurtă perioadă de 
timp corvetele, torpilele şi interceptatoarele. 

Timp esenţial pentru planul comandantului KtorzLa. 

— Liberation, formaţie împreună cu noi, concentrați 


focul pe fregata inamică. Diversion împreună cu apărătorii, 
distrugeti 'Torpilele. Armament, tunurile ionice şi mass- 
driverele pe fregată, bombele cu plasmă, explozie pe 
proximitate şi ţintiţi corvetele cu ele. Apărătorii îşi 
părăsiră formaţia de protecţie din jurul distrugătorului şi 
se refăcură în formaţie de tip perete în spatele fregatei 
Diversion. Fregata, de tip nou, era fabricată de către 
Soban cu un singur scop, să distrugă nave mici şi se 
dovedea perfect echipată pentru treaba ei, cu duzini de 
tunuri Gatling de tipul celor pe care le au Apărătorii dar 
mult mai puternice. Din nefericire spaţiul rămas devenea 
limitat şi pentru lupta împotriva altor nave mari folosea 
doar un singur tun de calibru mare, insuficient pentru a 
face faţă navelor capitale. 

Torpilele Bestiei dezorientate de EMP înecercară să 
se mişte dar au fost prinse într-o furtună de foc de către 
Apărători şi Diversion. Patru corvete cu rachete rupseră 
peretele concentrându-şi focul pe un singur Apărător pe 
rând, primul nici nu reuşi să mişte şi trei rachete trecură 
prin el. Victorie insemnificantă, corvetele reduse la 
sfărmături rapid de catre multiplele guri de foc ale 
fregatei. 

Freagata de Asalt a Bestiei trecu pe deasupra (nord 
în spaţiu) distrugătorului, tunurile duble nu reuşiră să o 
distrugă iar fregata Liberation primi în bot două bombe cu 
plasma care îi scoaseră din funcţie o mare parte din tunuri. 
Dar problema tunurilor era cea mai mică cu care se 
confrunta Liberation, ascunse în urma fregatei Bestiei erau 
două Torpile care acum accelerau urmărind fregata rănită. 
Liberation încerca să se întoarcă ca să poată folosi unul 
dintre tunurile rămase active dar era prea tirziu. 

O primă  Torpilă explodă în armura fregatei 
împrăştiind infecția în peretele navei. Căpitanul activă un 
sistem de ejectare de plasmă în sectorul atins. Nu îl ajuta 
cu nimic căci a doua Torpilă atinse nava şi-şi împrăştie 
infecția în altă parte a fregatei. 

— Armament, ţinta pe Liberation, foc de voie - 
ordonă KtorzlLa pe puntea Investigatorului 


— Căpitane, sunt oamenii noştri.— ofiţerul de la 
Armament avea vocea tremurătoare 

— Duron, odată ce Bestia i-a infectat moartea este o 
binecuvântare pentru ei. Execută ordinul! 

— Sir. Avem un mesaj de la Liberation - interveni 
ofiţerul de le Comunicaţii „Răzbunaţi-ne” se auzi pe toată 
puntea 

Sistemele navei întunecară automat ecranul central 
compensând pentru explozia fregatei de asalt Liberation. 

— S-au autodistrus mai bine decât să fie infecţati - 
vocea Comunicaţiilor era doar un pic deasupra unei şoapte 

Pe punte majoritatea ofiţerilor juniori împietriră. 
Căpitanul nu îşi putea permite aceeaşi reacţie, nu acum, 
mai târziu probabil îşi va cinsti prietenii dar pe moment 
soarta echipajului său era o prioritate. 

— Tactic, unde este fregata inamică. 

— În spatele nostru, armele nu îi funcţionează iar 
armura îi este spartă în mai multe locuri dar se repara cu o 
viteză fantastică. Căpitane, tonul Tacticului deveni mai 
grav, două Torpile se îndreaptă spre noi. Au ecran format 
din patru bombardiere şi doi vânători, direcţia 4-50-10. 

— Concentraţi focul pe 'Torpile, nu trebuie sub nicio 
formă să se apropie de noi. Distrugătorul era încet şi greu 
de manevrat dar reuşi să se întoarcă destul de mult pentru 
a putea folosi turelele grele. Prima salvă trecu pe lângă 
torpile dar următoarea fu la ţintă, ambele 'Torpile 
explodară. Tunurile Gatling distruseră două bombardiere 
şi împrăştiară restul grupului de escortă. Nu înainte să 
primească câteva bombe cu plasma în turelele grele. 
Apărătorii reveniră şi distruseră restul navelor mici. 

— Am câştigat căpitane. - Ofiţerul Tactic părea 
surprins de propriile sale vorbe şi de informaţiile afişate pe 
pupitrul tactic 

— Dar carierrele, care este situaţia? Imaginea de pe 
ecranul principal se schimbă într-un display tactic, o 
mulţime de străluciri verzi şi galbene înconjurau o mână 
de străluciri roşii. (verde pentru soban, galben pentru 
aliaţi şi roşu pentru ostili) 


— Comutam pe imaginea de la Skor-tal (nava amiral) 
Imaginea se schimbă din nou, dispalyul tactic trecând în 
tancul holografic, în mijlocul ecranului central se afla o 
fregată de asalt a Bestiei care primea lovitură după 
lovitură din partea întregului grup de asalt. Unele nave 
mai mici încercau să se strecoare în spaţiul liber dar nu 
mai aveau şanse, proiectile grele şi uşoare împânzeau 
spaţiul ţesând o plasă din care nimic nu scăpa neatins. 

STAŢIA SPAŢIALĂ Qnu” la 

Sala de festivități a bazei Frenn era plină în 
momentul în care KtorzLa, însoţindu-l pe Amiral intrară în 
ea. Înainte de a putea să se mire de situaţie un funcţionar 
Frenn îi trase la o parte. 

— Comandantul va aşteaptă în spate. Cei doi îl 
urmară pe Frenn într-o sală mică unde îi aşteptau 
comandantul bazei şi patru frenni care purtau culorile şi 
emblema de căpitani. 

În contrast cu bucuria şi gălăgia din sala centrală aici 
erau doar feţe obosite şi cuvinte şoptite. 

— Amirale, vă aşteptam - comandantul frenn îi 
incluse cu un gest pe căpitani - acestea sunt întăririle 
noastre. 

— Întăriri? Credeam că nu mai primim nimic pentru 
cel puţin 5 u.m.t.. Şi ce se petrece dincolo, am câstigat o 
luptă minoră. Grosul flotei Bestiei se apropie cu viteză, nu 
avem timp de petreceri. 

— Relaxeaza-te prietene. - Comandantul împinse un 
pad către hiigari - Cu aceste noi nave vom putea întârzia 
Bestia până ce toată populaţia din colonie va fi evacuată. 
Fregatele de escortă care au venit se vor afla sub comanda 
ta amirale. Ai încredere, vom câştiga. Amiralul soban citi 
informaţiile despre noiile nave şi le intinse lui KtorzLa. 

— Ofiţerul meu tactic vă va prezenta planul de luptă, 
vom integra noii veniţi în tactica generală, dacă aveţi 
sugestii, sau întrebari să le puneţi acum, mai târziu nu va 
fi timp pentru discuţii. 

O.T (Ofiţerul Tactic) activă o proiecţie 3D a sistemului 
solar deasupra mesei: „Aceasta este flota Bestiei - 


arătătorul din mâna sa arăta o mulţime de puncte roşii, 
care imediat se mărira într-un alt display până ce siluetele 
se distingeau, fiecare dintre ele fiind catalogată - 
traiectoria ei este dreaptă, direct asupra coloniei, nicio 
planetă sau altă sursă gravitaţională nu o deviază. La 
viteza pe care o au vor fi aici în 6 u.t.. Convoiul de 
evacuare va fi aici în 5 u.t. dar vor trebui să şi încarce şi să 
iasă în spaţiul liber pentru salt. Pentru a le da aceasta 
posibilitate vom angaja flota  Bestiei în spațiul 
interplanetar”. 

„Imediat după ultima ciocnire patru Corvete cu Mine 
Frenn au pornit pe un curs ce interceptează traiectoria 
Bestiei. La o distanţă sigură au început să plaseze minele 
într-o formaţie de tip sferă. Carrierul de clasa Lord şi 
escorta se vor aşeza în mijlocul câmpului de mine ca şi 
momeală pentru crucişătorul care conduce formaţia 
Bestiei. Fregatele Frenn cu bombe stealth şi o parte din 
fregatelor noastre vor sprijini Carierrul din clasa Lord. 
Nava amiral va sta în spate, grupurile sale de atac vor 
oferi suport întregii flote. Restul planului începe de aici şi 

Discuţia continuă pentru mai mult timp până toţi au 
fost mulţumiţi de planul de luptă. Pe cât de mulţumiţi 
puteau fi de un plan care le dădea puţine şanse de 
supravieţuire. 

— Căpitane, căpitane, aşteaptă-mă.. Ktorzla privi 
înapoi de-a lungul coridorului. Ofiţerul sau de Ştiinţă, 
Korin, alerga, ţinându-şi cu greu echilibrul din cauza unei 
cutii pline de  microcipuri, paduri şi alte zeci de 
componente electronice. 

— Korin în numele lui Sallar ce faci cu toate prostiile 
astea, trebuie să plecăm în curând. Ofiţerul privi în jur ca 
şi cum s-ar fi temut de spioni apoi vorbi cu voce scăzută: 

— Mai încet, am facut o afacere cu cineva de pe 
staţie. Sunt speriaţi rău frennii dacă sunt dispuşi să-şi 
tranzacţioneze tehnologia. Echipamentele pe care le am 
aici pot face un proiectil invizibil mijloacelor de detecție 
obişnuite. 


— Vor fi gata până când intrăm în luptă? 

— Voi face tot posibilul căpitane. 

— Fă şi imposibilul cât timp vor fi gata. Ai grijă - 
KtorzLa îl sprijini deoarece era pe punctul de a se 
împiedeca de pragul unei uşi. - Acum mă duc pe Punte, ia 
câţi hiigari îţi trebuie, nu-mi pasă de la ce departamente 
dar termină modificarile la proiectile. Imi place să am un 
avantaj ascuns. 

Flota se deplasa maiestuos spre centrul sistemului. 

Zeci de intercepatoare, bombardiere, corvete se 
învârteau în jurul carrieru-lui Kushan ca nişte albine în 
jurul stupului. Navele super-capitale se mişcau relativ 
încet dar sigur. 

În frunte venea Crucişătorul infectat Taiidan ca un 
Leviatan al spaţiului ecranat de câteva fregate. În urma sa 
veneau Torpilele grele însoţite de fragate cu Ioni copiate 
de la Turanici şi Fregate de Suport infectate de la Taiidani 
şi Kushani. Ultima parte a formaţiei era compusă de 
Carrier-ul Kushan înconjurat de Fregate de Asalt Taiidane. 

În întreaga flotă nimic nu ieşea din ritm. Conştiinţa 
Bestiei avea grija de asta, ea ştia totul, detecta totul, vedea 
totul. Iar acum vedea chir în faţă un carrier tocmai bun de 
infectat. Va fi o adăugare importantă la flota. Ca şi restul 
navelor care i se opuneau. 

Crucişătorul acceleră, escorta sa întărită cu fregate 
de diferite tipuri şi două grupuri de nave mici care i se 
alăturară. 

O.T. de lângă amiral raportă: 

— O parte din flota inamică se duce după momeală 
amirale. 

— Comunicaţii trimite un fascicol laser direct către 
Investigator. Să se deplaseze în poziţia de luptă. 

— Da Amirale 

— Puntea de lansare. Pregătiţi prima formaţie de 
asalt. Senzori, ştim dacă această Bestie poate detecta 
fregatele Frenn? 

— Nu suntem siguri domnule. Sistemele lor de 
dereglare a scannerelor îi ascund de senzorii noaştrii dar 


nu suntem siguri cât de mult a avansat Bestia. 
Probabilitate de 80% că încă nu îi poate vedea pe Frenn. 

Amiralul privi spre tancul holografic. Două puncte 
galbene apăreau şi dispăreau, fregatele Frenn stealth. 
Câmpurile lor de ascundere nu erau la fel ca cele ale 
taiidanilor şi hiigarilor care te protejau atât în spectrul 
vizibil cât şi de scanerele mai limitate, ale Frennilor nu 
încercau să ascundă în spectrul vizibil ci se concentrau 
asupra scanerelor fiind aproape imposibil de detectat. 
Fiind maeştri ai decepţiei, navele Frenn puteau afişa 
amprenta electronică a aproape oricărui vas cunoscut. 
Erau adevăraţi maeştrii ai spionajului şi ai secretului 
navele lor apărând unde te aşteptai mai puţin. 

— Amirale navele au intrat în raza de acţiune. 
Interceptoarele Bestiei au intrat în contact cu primele 
mine. 

— Foarte bine. Imagine, te rog. Navigaţie, viteză la 
jumătate. Puntea de lansare, primul val are semnal de 
pornire. Vânătorii Bestiei intrară în contact direct cu 
minele, altfel spus unii se ciocniră direct în mine. 

Alţii însă le evitară cu uşurinţă şi începură să le 
distrugă creeând un culoar spre carrier crucişătorului. 
Carrierul Turanic nu aştepta degeaba, interceptatoare, 
bombardiere, corvete de toate erau lansate cu viteză 
maximă. Între timp se retrăgea cu viteză redusă pentru a 
atrage crucişătorul cât mai adânc în câmpul minat. 

Amiralul se concentra pe displayul holografic care 
arăta cât de mult înainta crucişătorul. Incă puţin, încă 
puţin. Acum. 

„Către toată flota. Atacaţi”. 

Fregatele Frenn îşi  dezactivară câmpurile de 
camunflare şi se apropiară de cariier-ul Turanic care îşi 
schimbă brusc direcţia de deplasare şi începu să se 
apropie de crucişător cu toate navele mici gata de atac, 
dar asteptând. 

Aşteptarea se sfârşi când toate minele vânător îşi 
porniră motoarele şi accelerară către navele Bestiei, 
crucişătorul fiind ţinta principală. 


Tunurile Leviatanului nu stăteau şi aşteptau, odată 
indentificată ameninţarea Bestia îşi aruncă întreaga forţă 
asupra ei. Navele mici se întoarseră asupra minelor 
împroşcându-le cu rafale de proiectile dar nereuşind să le 
distrugă pe toate. 

Nava Amiral a Sobanilor intră în luptă lansând 
escadrile de nave mici împotriva Torpilelor cu bombardiere 
gata să atace navele grele şi corvete pentru toate acţiunile. 

Fregatele Kushan încă nu se angajară în luptă. 

Cu centrul şi avangarda angajate în luptă 
Investigator împreună cu grupul său se aruncară asupra 
Carrierului.  Escorta  matahalei le ieşi imediat în 
întâmpinare. 

Fluxurile de ioni a distrugătorului loviră în plin 
Fregata de Asalt a Bestiei, alte două raze albastre de 
energie izbiră în acea fregată deschizând-o în două. 

— Am nimerit-o la fix; Comunicaţii îşi permise un 
zâmbet 

— Da, dar imediat vom avea probleme; nava se 
scutură violent sub impactul mai multor bombe de plasmă 
care atinseră distrugătorul în partea inferioară - vezi; 
spuse ofițerul de la consola de Armament Două 
interceptatore ale Bestiei explodară sub tirul susţinut a 
tunurilor mici de pe Investigator. 

O Fregată de Asalt cedă în faţa atacurilor repetate 
ale bombardierelor dar luă o fregată a Bestiei cu ea 
atingându-i zona motoarelor. 

— Sunt gata modificările la proiectile - KtorzLa 
privea cu neputinţă cum mica sa flotilă se dezintegrează 
sub loviturile Bestiei - o corvetă de pe ecran făcu o curba 
NS30z şi trase patru proiectile în motoarele fregatei dar 
când se îndepărtă de ţintă fu prinsă de două corvete care o 
mitralierară lasând în urmă o carcasă ciuruită 

— Da căpitane, nu sunt 100% perfecte dar 
funcţionează. 

— Bine, lansați proiectilul asupra acestei fregate de 
suport - dădu ordin Ktorzla indicând o anumită fregată 
din tancul holografic. Restul navelor manevră atac gheară 


asupra carrierului, grup 3 şi 4 acoperiţi-ne Din puntea de 
lansare a Investigatorului, greoi şi încet, proiectilul începu 
să prindă viteză. Micii 

Bestiei îl văzura şi o escadrilă de interceptatoare se 
îndreptă spre el. 

Proiectilul dispăru, vânătorii rămaseră pe traiectorie 
dezorientaţi ca nişte ogari care deodată au pierdut urma 
vulpii. Spaţiul se deformă scurt şi proiectilul reapăru, 
navele Bestiei se aruncară din nou la atac rămânând cu 
gura căscată deoarece dispăru din nou. 

— O reperă vizual? îl întrebă căpitanul pe Senzori 

— Nu, sunt complet debusolaţi. Şi ... impact 
Proiectilul reapăru chiar înainte de a lovi fregata de 
suport. O corvetă şi doi vânători se aflau la realimentare 
când proiectilul îşi atinse ţinta. Arcuri masive de 
electricitate apărură la suprafaţa întregii nave, apoi o 
singură explozie. Navele Bestiei din jur fură împrăştiate de 
norii de rămăşiţe şi schije. 

— La atac. Toate navele se aruncară asupra 
carrierului. Salvele de proiectile de le vânătorii din frunte 
se revărsară peste Apărătorii şi corvetele Multi-Gun care 
formau ecranul. 

În acest timp escadrilele de bombardiere veniră la 
atac, bombe cu plasmă spulberară carcasa exterioară. Mai 
multe bombe loviră în aceeaşi porţiune şi câteva intrară în 
interiorul unuia dintre braţe, flăcări ţâşniră în toate 
direcţiile. 

— Yupee!!! avem o lovitură urlă liderul escadrilei prin 
intercom. 

— l-am făcut praf se auzi o altă voce Dar entuziasmul 
le-a fost de scurtă durată, când ieşiră de pe traiectoria de 
atac au fost întâmpinate de vânătorii inamici care îi 
decimară fără milă. Două Fregate de Asalt Soban atacară 
flancul de Sud, proiectile grele ciocănind fregata inamică 
urmate de patru bombe de plasmă care terminară treaba. 
O fregată cu ioni a Bestiei veni în ajutor şi trimise un 
fascicol roşu coeerent care intră în fregata Kushan 
distrugând echipamentele de senzori în timp ce alte două 


fregate de asalt îi luau pe la spate umplând motoarele 
sobanilor cu proiectile şi plasma împingând una în derivă. 

— Căpitane, pierdem teren. Ktorzla analiză ecranul 
tactic. Navele sale se apărau din ce în ce mai greu. Aici o 
fregată se rostogolea prin spaţiu fără nicio şansă de a se 
stabiliza. În altă parte ce mai rămăsese din o escadrilă de 
bombardiere încerca să se refugieze sub protecţia unei 
fregate de atacul interceptatoarelor inamice. Două fregate 
Firelance sprijinite de una de asalt încercau să atace 
carrierul din nou dar corvete grele se interpuseră între 
fluxurile Firelance-urilor şi carrier în timp ce mai multe 
corvete cu rachete le atacau flancurile împreună cu 
bombardiere, fregata de asalt nu le făcea faţă. 

— Tattar, restul flotei? Ecranul afişă analiza tactică a 
întregii bătălii. Navele Kushan erau într-o dezordine totală. 

Carrierul Turanic era mai mult o epavă decât o navă 
de luptă, escorta era vânată de interceptatoarele şi 
corvetele inamice dar tot mai reuşea să trimită câte o navă 
mică în luptă. Dintre Frenni mai rămăsese doar o fregată 
care încă trimitea rachete stealth către grupul de luptă a 
Bestiei. Nava amiral avea şi ea probleme, distrusese nava 
de producţie a torpilelor şi câteva fregate de suport dar 
multe nave fuseseră infectate de torpile iar acum situaţia 
era extrem de instabilă cu inamicii concentrându-se asupra 
carrierului. 

— Pe Sokarin, pierdem pe toate fronturile. Către 
toate navele grupului tactic, vom încerca din nou să 
distrugem  carrierul. Navigaţie, fixează un curs de 
intercepţie şi activează motoarele. La maxim. 
Distrugătorul se mişcă greoi de la marginea bătăliei şi 
intră în mijlocul luptei. 

Lt. Slavk îşi ridică corveta deasupra navei Bestiei şi 
deschise focul, salvă după salvă izbi spatele corvetei multi- 
gun pe care o urmărea. Primele proiectile trecură pe lângă 
dar următoarele se scufundară în motorul prăzii şi corveta 
intră într-o mişcare de rostogolire. 

Slavk o lăsă în pace preferând o ţintă mai mare, o 
fregată cu ioni fără escortă de vânători. La prima trecere 


proiectilele zgâriară doar armura, dar la a doua trecere 
tinta a fost mai bună şi un proiectil lovi un pod de 
comunicaţie iar celălalt străpunse armura într-un punct 
mai slab provocând stricăciuni în interior. Fregata cu ioni 
încercă şi ea să-l prindă cu raza de ioni dar Slavk corectă 
rapid cursul reuşind să scape doar cu o arsură a vopselei. 

— Şefu, cred că ar trebui să o ştergem de aici, e prea 
mare căldura. Salvk privi scanerul, navigatorul lui avea 
dreptate, situaţia se împuţea repede. O escadrilă de 
vânători se apropia cu viteză pentru a ajuta fregata iar 
propria lor fregată de suport se retrăgea cât de repede 
putea din faţa fascicolului ucigător. 

— Cred că ai dreptate. Să ne ascundem în resturile 
fregatei de acolo, toată viteza înainte. Printre resturile 
fregatei îşi reduseră energia la minim, doar cu sistemele 
de viaţă active, iar vânătorii Bestiei nu-i detectară. Nu 
apucară să cerceteze mai îndelete căci fură chemaţi în altă 
parte a câmpului de luptă şi se topiră rapid de pe scanere. 
Slavk aşteptă să dispara de tot apoi îşi alese o nouă ţintă, o 
corvetă de salvare care tocmai fusese infectată. leşi din 
resturi cu viteză maxima, nici nu parcusese câteva sute de 
kilometri când corveta se clătină. Un interceptator rătăcit 
al Bestiei îi hărţuia din spate, înainte de a apuca să 
contraatace două dâre loviră în plin interceptatorul 
spulberându-l, o multi-gun trecu pe lângă ei şi îşi continuă 
goana după nave mici. Slavk se gândi că va trebui să-i ia o 
halbă de keg celor din corveta, binenţeles dacă mai erau în 
viaţă după bătălie. 

Fregata Frenn pierdea atmosfera din toate 
încheieturile. Razak, căpitanul fregatei avea şi unele 
motive de bucurie, transportoarele veniseră şi se îndreptau 
spre planetă, ele îşi vor îmbarca pasagerii cât de repede 
puteau apoi urmau să fugă cu viteză maximă spre spaţiul 
liber-de-salt, trebuiau să întârzie Bestia încă un pic. 

— Căpitane o altă escadrilă de corvete cu rachete se 
apropie de noi; senzori părea netulburat, doar anumite 
inflexiuni din vocea sa trădau neliniştea 

— Secund, ce escortă mai avem? - Razak se referea 


la cele câteva nave mici care se alăturaseră fregatelor 
frenn pentru a le proteja 

— Trei vânători, doi cercetaşi, o corvetă grea şi două 
corvete ale noastre. 

— Escorta să se formeze în spatele nostru. Pregătiţi 
lansatoarele de plasmă. Corvetele Bestiei îi văzură şi se 
plasară în formaţie de tip zid, tactica lor era simplă, în 
clipa când escadra va fi în raza de acţiune a rachetelor 
jumatate din ele îşi vor lansa proiectilele mortale iar după 
un scurt interval de timp şi cealaltă jumatate va trage. 
Dacă primul val va fi interceptat al doilea va ajunge cu 
siguranţă la ţintă. 

— Suntem la distanţa de acţiune a rachetelor, sir. 
Sunt lansate rachete, contacte multiple vin spre noi cu 
viteze mari. 

— Aşteptaţi - rachetele se apropiau cu rapiditate - 
Acum!! Sistemul de camunflare. Nava dispăru din sistemul 
de ţintire a rachetelor, acestea se autoreglară pe 
următoarele ţinte dar interferenţele fregatei le dereglară, 
cele mai multe se autodistruseră. 

Apoi câmpul de camunflare dispăru la fel de rapid pe 
cum aparuse, trape se deschiseră in botul navei şi zeci de 
bombe cu plasmă se îndreptară spre zidul de corvete. Zidul 
nu avu nicio şansă, ghidate de sistemul de ţintire a 
Frennilor fără de pereche în quadrant, fulgerele albastre 
îşi atinseră toate ţinta. Corvetele erau lovite în plin chiar 
dacă nu toate erau distruse sistemele electronice erau 
eliminnate, puţine reuşiră si treacă prin infern iar acolo îi 
aşteptau micii din escortă. 

— Căpitane, rezervele noastre sunt epuizate, avem 
nevoie de timp pentru a ne reâncarca. 

— Câte au scăpat. Razak îşi privi ecranul, nava sa era 
fără apărare iar escorta avea probleme cu puţinele corvete 
care scăpaseră. 

— Au mai rămas puţine dar le mai vine o escadrilă în 
ajutor, dacă nu primim întăriri nu ne vom putea descurca 
cu ele. Razak privi din nou displayul tactic. Încă mai 
supravieţuiau, dar nu pentru mult timp. Bestia câştiga. 


Higarii însă se luptaseră bine, armada entității era 
împrăştiată în întreg sistemul, navele de evacuare aveau să 
aibă destul timp să plece. Punctul care reprezenta nava 
amiral a hiigarilor dispăru brusc de pe ecran urmat la 
scurt timp de crucişătorul Bestiei. 

— Dă-mi o linie cu Investigatorul; îi ordonă ofițerului 
de la com 

— Imposibil - spuse acesta după câteva clipe - se 
pare că echipamentul lor de com este distrus. 

— Transmite către orice nava din jur. Se pot retrage. 
Transporturile au plecat şi ies din atmosferă, vor putea 
scăpa înainte să fie ajunse de Bestie. 

Puntea navei Investigator era un adevărat dezastru, 
console distruse, cabluri atârnând din panouri explodate, 
scântei sărind peste tot din scurt-circuite. Ca prin miracol 
ecranul funcţiona. Însă informaţiile primite prin el nu erau 
deloc încurajatoare. 

— Căpitane - raportă cu o voce obosită O.T - 
carrierul turanic este distrus, nava amiral a dispărut la fel 
şi crucişătorul Bestiei. Forţele noastre sunt reduse cu 80%, 
cele mai puternice elemente au rămas cele din grupul 
nostru. Navele din grupul amiralului se retrag sub 
atacurile Bestiei. Carrierul Bestiei este avariat în proporţie 
de 70% dar încă produce şi realimentează nave şi în plus 
se regenerează încet dar sigur, escorta ţine la distanţă 
atacatorii noştri. Flota Bestiei se regrupează, câmpul grav 
care ne împiedică să sărim în hyper este încă activ, în 
curând vor fi din nou puternici şi vor prinde 
transportoarele din urmă. 

— Avem o singură alegere. Putere maximă în 
motoare, atacăm carrierul. Trimiteţi o sondă cu mesaj 
către navele din jur. Ne concentrăm pe carrier. Atacul a 
fost o ultimă zvâcnire împotriva Bestiei. Distrugătorul 
însoţit de ultimele nave de luptă porniră să atace direct 
carrierul. Navele de escortă ale Bestiei interveniră 
imediat, un val compact de nave mici se aruncară asupra 
lor. 

— Armament, mai avem vre-un proiectil special. 


— Niciunul, le-am folosit pe toate 

— Ceva arme speciale, orice care ar curăța calea. 

— Împotriva navelor mici, poate, dar nu a fost testată 
niciodată - cel de la arme ridică din umeri când văzu 
privirea căpitanului. 

— Bine, în caz că funcţionează lansați când intră în 
raza maximă de acţiune, inacrcati la maxim capacitorii 
armelor energetice, vom avea nevoie de ele 

— Distanţă optimă de foc. 

— Foc... Patru torpile ţâşniră spre formaţia inamică 
din botul distrugătorului, când se apropiară de ţintă se 
împrăştiară în zeci de proiectile mai mici subordonate 
comp-ului de pe distrugător şi astfel nu aveau problme cu 
lovirea țintelor. Centrul formaţiei de nave mici a Bestiei fu 
distrus în întregime. 

— Nave ale Bestiei se aşează între noi şi carrier Patru 
Fregate de Asalt şi una cu ioni deschiseră focul asupra 
distrugătorului. Proiectile grele făcură ravagii în turelele 
distrugătorului, în timp ce fascicolul energetic reteză o 
bucată din partea de spate. Investigatorul însă deschise şi 
el focul cu armele energetice iar ochitorii erau elită. 
Bombele cu plasmă loveau din plin părţile mai vulnerabile 
ale fregatelor croindu-şi drumul spre reactoare topind şi 
distrugând totul în faţa lor. Două fregate dispărură în 
uraganul de bombe cu plasmă aruncat de distrugător. Alta 
primi un flux de ioni în zona motorului şi se îvârti în afara 
bătăliei fără niciun control, până ce explodă. Ultima scapă 
şi se poziţionă direct în faţa Investigatorului. 

— Foc la maxim cu tunurile cu ioni. Undele de 
energie loviră fregata inamică în partea din faţă unde 
armura era cea mai groasă. 

— Cap, o să ne lovim de ei - îl avertiză ofiţerul cu 
navigația. 

— "Ţine cursul nav Armele hiigarilor pur şi simplu 
forară tot mai adânc în armura Fregatei de Asalt, chiar 
înainte ca distrugătorul să lovească fregata, o undă atinse 
reactorul, o clipa doar îi trebui undei de şoc să strabată 
nava iar distrugătorul se clatină, tremură dar trecu prin 


peredeaua de foc şi sfărmături pe care o lăsase 
distrugerea fregatei. 

— Am trecut, am trecut - navigatorul nu părea să-şi 
creadă ochilor. Pe punte se auzi răsuflarea colectivă de 
uşurare a întregului echipaj. 

Distrugătorul se clatină puternic. 

— O.T., ce se întâmplă? 

— Am fost loviți de un fascicul de ioni. Avem o 
fregată inamică în spatele nostru. 

— Tunurile noastre cu ioni s-au supraîncărcat şi s-au 
topit legăturile. O să avem nevoie de ceva timp să le 
refacem - raportă Armament O.T. păşi lângă căpitan. 

— Nu mai avem arme cu care să distrugem monstrul 
şi avem o mulţime de nave inamice pe vectori de 
intercepţie. Dacă lăsăm carrierul în viaţă e posibil să 
prindă din urmă transportoarele şi să folosească câmpul 
grav pentru ai împiedica să sară în hyper. 

— Greşeşti O.T., mai avem o armă - cu o singură 
mişcare Ktorzla fu lângă navigator şi activă motoarele 
principale la putere maximă - Investigatorul însuşi. Apăsă 
comutatorul de pe braţul scaunului său: „Aici căpitanul 
către întregul echipaj. Carrierul 

Bestiei nu a fost distrus, vieţile evacuaţilor sunt în 
pericol şi noi suntem singura lor speranţă, vă cer 
sacrificiul suprem, suntem templari Soban şi aceasta este 
singura cale”. Când termină privi în jurul punţii, cei mai 
mulţi erau speriaţi dar îşi păstrau calmul. 

Distrugătorul prinse cu greu viteză dar la o masă atât 
de mare nu mai conta, carrierul încercă să se ferească dar 
prea târziu, primi lovitura exact în prova, pentru o clipită 
păru că avea să reziste dar urmă explozia distrugătorului 
iar singurul lucru care mai rămase din carrier erau părţi 
prea mici să se poată regenera. 

„Ultimul lucru pe care l-am auzit când am sărit în 
hyper a fost urletul de frustrare şi mânie a Bestiei care s-a 
văzut învinsă. În timp ne-am întors şi am distrus ce mai 
rămăsese din flota schilodită a Bestiei. Gestul de sacrificiu 
a Templarilor a dus la o colaborare mai strânsă dintre 


rasele noastre care se manifestă astăzi sub forma acestui 
monument dedicat celor care au luptat la Qnuzla. Să nu 
uitaţi cel mai important lucru, ei s-au sacrificat pentru ca 
noi să putem trăi”. 

Zicând acestea Seniorul Frenn dezactivă câmpul 
izolator. Odată câmpul dispărut toţi cei adunaţi se 
înghesuiră să vada mai bine. Monumentul propriu-zis era 
un grup de comandanţi frenn şi Templari Soban care călca 
pe Nagarok. În jurul monumentului, sub o placă protectore 
arse în marmură neagră numele tuturor care au luptat în 
acea bătălie. La bază este arsă în litere mari de argint o 
singură propoziţie: „Ei au murit pentru noi”. 


